Laura Muir

| Mitalit | Mitalit | Mitalit |  |
| --- | --- | --- | --- |
|  Laura Muir EM-hallikisoissa 2017. |  Laura Muir EM-hallikisoissa 2017. |  Laura Muir EM-hallikisoissa 2017. |  |
Maa:  Yhdistynyt kuningaskunta
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | 1 500 m |  |
| MM-kilpailut  | MM-kilpailut  | MM-kilpailut  |  |
|  Pronssia | Eugene 2022 | 1 500 m |  |
| EM-kilpailut  | EM-kilpailut  | EM-kilpailut  |  |
|  Kultaa | Berliini 2018 | 1 500 m |  |
|  Kultaa | München 2022 | 1 500 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Birmingham 2018 | 1 500 metriä |  |
|  Pronssia | Birmingham 2018 | 3 000 metriä |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Belgrad 2017 | 1 500 m |  |
|  Kultaa | Belgrad 2017 | 3000 m |  |
|  Kultaa | Glasgow 2019 | 1 500 m |  |
|  Kultaa | Glasgow 2019 | 3 000 m |  |
|  Kultaa | Istanbul 2023 | 1 500 m |  |
Maa:  Skotlanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Birmingham 2022 | 1 500 m |  |
|  Pronssia | Birmingham 2022 | 800 m |  |
Laura Muir (s. 9. toukokuuta 1993 Milnathort, Perth and Kinross, Skotlanti) on skotlantilainen keskimatkojen juoksija ja kestävyysjuoksija. Hän on edustanut seuratasolla Dundee Hawkhill Harriersia ja Glasgow'n yliopiston joukkuetta.
Muir sijoittui maastojuoksun EM-kilpailuissa alle 20-vuotiaiden sarjassa 30:nneksi 2011. Barcelonan alle 20-vuotiaiden MM-kilpailuissa 2012 hän oli 3 000 metrillä 16:s. Hän sijoittui 2013 Göteborgin EM-hallikilpailuissa 1 500 metrillä seitsemänneksi. Hän saavutti samalla matkalla pronssia alle 23-vuotiaiden EM-kilpailuissa Tampereella ajalla 4.08,19. Moskovan MM-kilpailuissa 2013 hän karsiutui 800 metrillä välierissä.
Muir karsiutui 2014 Sopotin MM-hallikilpailuissa 800 metrin alkuerissä. Glasgow'n Kansainyhteisön kisoissa hän sijoittui 1 500 metrillä 11:nneksi. Zürichin EM-kilpailuissa hän karsiutui 1 500 metrin alkuerissä. Seuraavana vuonna hän sijoittui Prahan sisäratojen EM-kilpailuissa 3 000 metrillä neljänneksi ja Pekingin MM-kilpailuissa 1 500 metrillä viidenneksi. Maastojuoksun EM-kilpailuissa hän sijoittui alle 23-vuotiaiden sarjassa neljänneksi ja voitti kultaa joukkuekilpailussa.
Muir sijoittui 2016 Rio de Janeiron olympialaisissa 1 500 metrillä seitsemänneksi. Hän paransi Britannian ennätystä aikaan 3.57,49 Lontoossa 22. heinäkuuta ja 3.55,22 Saint-Denis'ssä 27. elokuuta 2016. Seuraavana talvena hän kohensi 5 000 metrin Britannian halliennätyksen aikaan 14.49,12 Glasgow'ssa 4. tammikuuta 2017. Kuukautta myöhemmin hän juoksi Karlsruhessa 3 000 metrin sisäratojen Euroopan ennätyksen 8.26,41. Helmikuun 18. päivä hän paransi Birminghamissa 1 000 metrin Euroopan ennätyksen aikaan 2.31,93.
Muir voitti  Belgradin EM-hallikilpailuissa kultaa 1 500 metrillä Britannian ennätysajalla 4.02,39 ja 3 000 metrilä ajalla 8.35,67. Lontoon MM-kilpailuissa 2017 hän sijoittui 1 500 metrillä neljänneksi ja 3 000 metrillä kuudenneksi. Birminghamin sisäratojen MM-kilpailuissa 2018 hän saavutti 1 500 metrillä hopeaa ajalla 4.06,23 ja 3 000 metrillä pronssia ajalla 8.45,78. Hän voitti 1 500 metrin Euroopan-mestaruuden Berliinissä 2018 ajalla 4.02,32.
Muir juoksi mailin Britannian ennätyksen 4.18,75 Birminghamissa 16. helmikuuta 2019. Väliaikana hän paransi maansa 1 500 metrin ennätyksen aikaan 4.01,84. Hän voitti Glasgow'n sisäratojen EM-kilpailuissa kultaa 1 500 metrillä ajalla 4.05,92 ja 3 000 metrillä ajalla 8.30,61. Saman vuoden Dohan MM-kilpailuissa hän sijoittui 1 500 metrillä viidenneksi. Hän juoksi 1 000 metrin Britannian ennätyksen 2.30,82 Monacossa elokuussa 2020 ja 1 500 metrin maan sisärataennätyksen 3.59,58 Liévinissä helmikuussa 2021.
Muir saavutti vuonna 2021 järjestetyissä Tokion olympialaisissa hopeaa 1 500 metrillä Britannian ennätysajalla 3.54,50. Seuraavana vuonna hän saavutti samalla matkalla pronssia Eugenen MM-kilpailuissa ajalla 3.55,28. Birminghamin Kansainyhteisön kisoissa 2022 hän saavutti kultaa 1 500 metrillä ajalla 4.02,75 ja pronssia 800 metrillä ajalla 1.57,87. Münchenin EM-kilpailuissa 2022 Muir saavutti EM-kultaa 1 500 metrillä ajalla 4.01,08. Hän voitti samalla matkalla sisäratojen Euroopan-mestaruuden Istanbulissa 2023 ajalla 4.03,40. Hän juoksi mailin Britannian ennätyksen 4.15,24 Monacossa heinäkuussa 2023. Budapestin MM-kilpailuissa 2023 hän sijoittui 1 500 metrillä kuudenneksi.
Muir juoksi kahden mailin sisäratojen Britannian ennätyksen 9.04,84 New Yorkissa helmikuussa 2024. Saman talven Glasgow'n sisäratojen MM-kilpailuissa hän sijoittui 3 000 metrillä viidenneksi. Hän juoksi 1 500 metrin Britannian ennätyksen 3.53,79 Pariisissa 7. heinäkuuta 2024.
Muir on voittanut timanttiliigassa kaksi kilpailua 800 metrillä, yhden kilpailun 1 000 metrillä sekä kymmenen kilpailua 1 500 metrillä vuosina 2015–2024. Timanttiliigan finaalissa hän voitti 1 500 metriä Brysselissä 2018.